CELEX: 62010TN0321
Language: da
Date: 2010-08-04 00:00:00
Title: Sag T-321/10: Sag anlagt den 4. august 2010 — SA.PAR. mod KHIM — Salini Costruttori (GRUPPO SALINI)

25.9.2010   
            
            
               DA
            
            
               Den Europæiske Unions Tidende
            
            
               C 260/25
            
         Sag anlagt den 4. august 2010 — SA.PAR. mod KHIM — Salini Costruttori (GRUPPO SALINI)
   (Sag T-321/10)
   ()
   2010/C 260/34
   Stævningen er affattet på italiensk
   
      Parter
   
   
      Sagsøger: SA.PAR. Srl (Rom, Italien) (ved avvocato A. Masetti Zannini de Concina, avvocato M. Bussoletti og avvocato G. Petrocchi)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Salini Costruttori SpA (Rom, Italien)
   
      Sagsøgerens påstande
   
   
               —
            
            
               Sagsøgeren gives medhold.
            
         
               —
            
            
               Afgørelse truffet den 21. april 2010 af Første Appelkammer ved Kontoret for Harmonisering i det Indre Marked (Varemærker og Design) annulleres som følge af tilsidesættelse af artikel 52, stk. 1, litra b), og artikel 53, stk. 1, litra a), i forordning nr. 207/2009 samt som følge af manglende begrundelse.
            
         
               —
            
            
               Harmoniseringskontoret tilpligtes at betale sagens omkostninger samt omkostningerne ved sagen for appelkammeret.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Ordmærket »GRUPPO SALINI« (registreringsansøgning nr. 3 832 161) for tjenesteydelser i klasse 36, 37 og 42
   
      Indehaver af EF-varemærket: SA.PAR. Srl
   
      Indgiveren af begæringen om, at EF-varemærket erklæres ugyldigt: SALINI COSTRUTTORI S.p.A.
   
      Varemærkerettigheder påberåbt af indgiveren af ugyldighedsbegæringen: Varemærke, der er vitterlig kendt i Italien, de facto varemærke, domænenavn og selskabsnavn »SALINI« for tjenesteydelser i klasse 36, 37 og 42.
   
      Annullationsafdelingens afgørelse: Afslag på ugyldighedsbegæringen
   
      Appelkammerets afgørelse: Annullation af den anfægtede afgørelse og EF-varemærket erklæret ugyldigt.
   
      Søgsmålsgrunde: Tilsidesættelse af artikel 53, stk. 1, litra a), i forordning nr. 207/2009 om EF-varemærker, sammenholdt med artikel 8, stk. 1, litra b), og samme artikels stk. 2, litra c), samt af artikel 52, stk. 1, litra b), og manglende begrundelse.